Foto: AP AQSh prezidenti Donald Trampning ma’lum qilishicha, Eron Qo‘shma Shtatlarga tahdid qilishda davom etsa «azob-uqubatga duchor bo‘ladi». Bu haqda u tvitterdagi o‘z sahifasida yozgan. «Eron prezidenti Hasan Ruhoniyga: Qo‘shma Shtatlarga bundan keyin umuman tahdid qilmang, yoki sizlar oqibatlar tufayli azob-uqubatlarga duchor bo‘lasiz. Ularni sizlar o‘z tarixingizda hali ko‘rmagan ham bo‘lib chiqasiz. Biz endi sizlarning shafqatsizlik va o‘lim haqidagi ahmoqona so‘zlaringizga chidab o‘tiradigan davlat emasmiz. Ehtiyot bo‘ling!» - deya ta’kidlab o‘tdi Tramp. Avvalroq, Ruhoniy Eron bilan harbiy to‘qnashuv «barcha urushlarning onasi» bo‘lishi haqida ma’lum qilgandi. Shuningdek, Qo‘shma Shtatlar davlat kotibi Mayk Pompeo Eron hukumatini mafiya bilan tenglashtirdi.